wickkiey/tamil-wikipedia-chunked huggingface dataset:
# சர்வசமம் (வடிவவியல்)

## முக்கோணங்களில் சர்வசமம்

### சர்வசம முக்கோணங்களைக் கண்டறிதல்

#### கோணம்-கோணம்-கோணம்

இரு முக்கோணங்களின் மூன்று சோடிக் கோண அளவுகளும் சமமானவையாக இருந்தால் அவை சர்வசமமான முக்கோணங்களாக இருக்காது. பக்க அளவுகளைப் பற்றி எதுவும் அறியப்படாத நிலையில், அவை வடிவொத்த முக்கோணங்களாக மட்டுமே இருக்கும்.  
கோள வடிவவியல், அதிபரவளைய வடிவவியல் இரண்டிலும் ஒரு முக்கோணத்தின் மூன்று கோண அளவுகளின் கூடுதல் அம்முக்கோணத்தின் அளவைப் பொறுத்தது மாறும் என்பதால் ஒரு வளை பரப்பின்மீதமைந்துள்ள இருமுக்கோணங்கள் சர்வசமமானவையா என்பதைத் தீர்மானிக்க **கோணம்-கோணம்-கோணம்** கட்டுபாடு போதுமானதாகும்.
# ஆலன் ஆக்டவியன் ஹியூம்

## பறவையியல், இயற்கை வரலாற்றுக்குமான பங்களிப்புகள்

இவர் இளமையில் இருந்தே அறிவியலில் தன ஆர்வம் கொண்டிருந்தார். இவர் எழுதுகிறார்: அறிவியல்,  
மேலும் இயற்கை வரலாறு பற்றி 1867 இல் இவர் எழுதுகிறார்:  
இவர் எதாவாவில் வேலை செய்தபோது, சொந்த ஆர்வத்தில் பல பறவைகளின் உருப்படிகளைத் திரட்டினார். இவற்றை 1867 கிளர்ச்சியின்போது காட்சிக்கு வைத்தார். பின்னர் இந்தியத் துணைக்கண்ட பறவைகள் பற்றிய முறையான அளக்கையை மேற்கொண்டு ஆவணப்படுத்தித் தொடங்கினார். இதன்வழி உலக ஆசியப் பறவைகளின் பெருந்திரளான தகவலைத் தொகுத்தார். இவற்றைச் சிம்லா, யாக்கோ மலை உரோத்னே கோட்டையில் இருந்த தன் வீட்டில் அருங்காட்சியகமாகவும் நூலகமாகவும் தொகுத்தார்.
# ஆலன் ஆக்டவியன் ஹியூம்

## பறவையியல், இயற்கை வரலாற்றுக்குமான பங்களிப்புகள்

### திரட்டுகள்

இவரது பறவைத் திரட்டுகள் 47 தியோதார் மரப்பேழைகளில் பொட்டலப்படுத்தப்பட்டன. இவை உருப்படிகளைச் சிதைக்காமல் இருக்க ஆணிகள் இன்றி செய்யப்பட்டன. ஒவ்வொரு பேழையும் அரை டன் எடைகொண்டிருந்தது. இவை மலையிலிருந்து கீழே கொணர்ந்து மாட்டுவண்டிகளில் ஏற்றி, முதலில் கால்காவுக்கும் பின்னர் பம்பாய் துறைமுகத்துக்கும் போக்குவரத்து செய்யப்பட்டன. பிரித்தானிய அருங்காட்சியகத்துக்கு 1885 இல் சென்றவற்றில் 82,000 உருப்படிகள் இருந்தன. ஆனால், அருங்காட்சியகத்தில் 75,577 உறுப்படிகளே காட்சிக்கு வைக்க முடிந்துள்ளது. திரட்டுகளின் தகவல்கள் கீழே தரப்படுகின்றன (பழைய பெயர்களே தரப்பட்டுள்ளன).  
- 2830 கொன்றுண்ணிகள்(Accipitriformes)… 8 வகைகள்
- 1155 ஆந்தைகள் (Strigiformes)…9 வகைகள்
- 2819 காக்கைகள், வான்கோழிகள், காஞ்சனப்புள்கள் etc.…5 வகைகள்
- 4493 குயில்வகை இன்னிசைப் பறவைகளும் ஈப்பிடிப்பான்களும்… 21 வகைகள்
- 4670 பூங்குருவிகளும் கதிர்க்குருவிகளும்…28 வகைகள்
- 3100 கொண்டைக்குருவிகளும் wrens, dippers, etc.…16 வகைகள்
- 7304 timaliine birds…30 வகைகள்
- 2119 சிட்டுகளும் கீச்சaன்களும்…9 வகைகள்
- 1789 தேன்சிட்டுகளும் (Nectarinidae) வெண்கண் குருவிகளும் (Zosteropidae)…8 வகைகள்
- 3724 தூக்கணாங்குருவிகளும் (Hirundiniidae), வாலாட்டிகளும் நெட்டைக்காலிகளும் (Motacillidae)…8 வகைகள்
- 2375 finches (Fringillidae)…8 வகைகள்
- 3766 சூரைக்குருவிகளும் (Sturnidae), weaver-birds (Ploceidae), வானம்பாடிகளும் (Alaudidae)…22 வகைகள்
- 807 எறும்பு பூங்குருவிகளும்(Pittidae), அகல் அலகிகளும் (Eurylaimidae)…4 வகைகள்
- 1110 கொண்டலாத்திகளும் (Upupae), உழவாரன் குருவிகளும் (Cypseli), காட்டுப் பக்கிகளும் (Caprimulgidae) frogmouths (Podargidae)…8 வகைகள்
- 2277 Picidae, இருவாயன்களும் (Bucerotes), பஞ்சுருட்டான்களும் (Meropes), மீன்கொத்திகளும் (Halcyones), பனங்கடைகளும்(Coracidae), தீக்காக்கைகளும் (trogones)…11 வகைகள்
- 2339 மரங்கொத்திகள் (Pici)…3 வகைகள்
- 2417 honey-guides (Indicatores), குக்குறுவான்களும் (Capiformes), குயில்களும் (Coccyges)…8 t வகைகள்
- 813 கிளிகள் (Psittaciformes)…3 வகைகள்
- 1615 புறாக்கள் (Columbiformes)…5 வகைகள்
- 2120 கவுதாரிகள் (Pterocletes), game-birds and megapodes(Galliformes)…8 வகைகள்
- 882 காணான்கோழிகள் (Ralliformes), ஓந்திகளும் (Gruiformes), வரகுக் கோழிகளும் (Otides)…6 வகைகள்
- 1089அரிவாள்மூக்கன்களும் (Ibididae), நாரைகளும் (Ardeidae), கூழைக்கடாக்களும் நீர்க்காகங்களும் (Steganopodes), முக்குளிப்பான்களும் (Podicipediformes)…7 வகைகள்
- 761 வாத்துவகைகள் (Anseriformes)…2 வகைகள்
- 15965 முட்டைகள்  
இவரது திரட்டுகள் 256 வகைமை உருப்படிகளைக் கொண்டிருந்தன. மேலும்,இவரது திரட்டுகளில் இவற்றோடு புதிய சிறப்பினமாகிய ஆத்ரோமிசு இயூம் உட்பட, 400 பாலூட்டி உருப்படிகளும் இருந்தன.
# ஆலன் ஆக்டவியன் ஹியூம்

## பணிகள்

- *My Scrap Book: Or Rough Notes on Indian Oology and Ornithology* (1869)
- *List of the Birds of India* (1879)
- *The Nests and Eggs of Indian Birds* (3-volumes)
- *Game Birds of India, Burmah and Ceylon* (3-volumes)
- *Hints on Esoteric Theosophy*
- *Agricultural Reform in India* (1879)
- *Lahore to Yarkand. Incidents of the Route and Natural History of the Countries Traversed by the Expedition of 1870 under T. D. Forsyth*
- *Stray Feathers* (11-volumes + index by Charles Chubb (ornithologist)
# டெட் 2

**டெட் 2** இது 2015ஆம் ஆண்டில் திரைக்கு வந்த அமெரிக்க நாட்டு நகைச்சுவைத் திரைப்படம் ஆகும். இந்தத் திரைப்படத்தை சேத் மக்பார்லனே என்பவர் இயக்கியுள்ளார். இந்த திரைப்படத்தில் மார்க் வால்பர்க், சேத் மக்பார்லனே, அமண்டா சேஃப்ரிட், ஜெசிகா பார்த், லியம் நீசோன், மார்கன் ஃபிரீமன் உள்ளிட்ட பலர் நடித்துள்ளார்கள். இந்தத் திரைப்படம் ஜூன் 26ஆம் திகதி வெளியானது. இந்தத் திரைப்படத்தை யுனிவர்சல் பிக்சர்ஸ் என்ற நிறுவனம் வினியோகம் செய்ததது.
# உள்நோக்கம்

**உள்நோக்கம்** (*Intention*) என்பது ஒருவரின் மன நிலையைக் குறிக்கின்ற சொல்லாகும். ஒருவரின் மன நிலையைப் பல கூறுகளாகப் பிரிக்கலாம். எடுத்துக் காட்டாக, குறிக்கோள், கடமை உணர்வு, நோக்கம், ஒப்புவுமை போன்றவை ஒருவரின் மன நிலையின் கூறுகளாகச் சொல்லலாம். அதுபோன்றே, உள்நோக்கம் என்பது மன நிலையின் ஒரு கூறு.  
உள்நோக்கம் கொண்ட ஒருவர் அதற்குத் தேவையான அனைத்து அக வினைகளையும் (mental activities) புற வினைகளையும் (physical actions) செய்வேன் என்று தம்மை உடனே ஒப்புவித்துக் (commit) கொள்ள வேண்டும். உள்நோக்கத்தைப் பற்றி தெளிவானதொரு விளக்கத்தைக் கொடுத்தவர் பிராட்மன் என்பவராவார்.
# உள்நோக்கம்

## வரையறை

ஒரு மனிதனின் இயல்பு அவன் மனம் இயங்கும் தன்மையை வைத்துக் கணக்கிட்டுக் கூறப் படுகின்றது. ஒருவனுடைய மனம் இயங்கும் தன்மை அவனுடைய நம்பிக்கைகள் (beliefs), ஆசைகள் (desires), உள்நோக்கங்கள் (intentions) ஆகியவற்றைப் பொறுத்து அமைகின்றது என்று
உளவியல் துறை கூறுகின்றது. உள்நோக்கம் என்பது ஒரு செயலைச் செய்வேன் எனத் தன்னைத் தானே ஒப்புவித்துக் கொண்ட மன நிலையாகும். ஒரு சில நேரங்களில் உள்நோக்கம் இல்லாமலேயே நாம் சில செயல்களைச் செய்கிறோம். காட்டாக, நெருப்பில் கை படும்போது, கையை உடனே இழுத்துக் கொள்கிறோம். இங்கு, கையை இழுத்துக் கொள்கின்ற செயலானது மனதில் உள்நோக்கம் இன்றிச் செயப் படுகின்றது. தமிழில் நோக்கம் என்ற சொல்லை purpose என்ற பொருள் படவும் பயன் படுத்தப் படுகின்றது. *தாங்கள் வந்த நோக்கம் என்ன?* என்பது ஒருவர் என்ன எதிர் பார்த்து வந்தார் என்ற பொருள் தரும். உள்நோக்கம் என்பது *தவறான நோக்கம்* என்ற பொருளிலும் வரும். *தாங்கள் அந்தப் பெண்ணைப் பின் தொடர்ந்து போனதின் உள்நோக்கம் என்ன?* என்ற தொடரில், உள்நோக்கம் என்பது தவறான நோக்கம் என்ற பொருளில் வருகின்றது.
# உள்நோக்கம்

## உள்நோக்கம் (Intention) என்பதின் விளக்கம்

அன்றாட வாழ்க்கையில் நாம் பலரோடு பழகுகிறோம்,அவர்களுடன் சேர்ந்து பல பணிகளைச் செய்கிறோம். இவற்றைச் சரியாகச் செய்வதற்கு, மற்றவர்களின் உள்நோக்கத்தைப் புரிந்து கொள்வது இன்றியமையாததாக ஆகின்றது. எடுத்துக்காட்டாக, கீழ்க் கண்ட உரையாடலை எடுத்துக் கொள்வோம்:
- எழிலன்: "இன்று திரைப்படம் பார்க்க செல்லலாமா?"
- எழிலரசி: "சரி, இன்று மாலை 6:00 மணிக்கு வந்து என்னை அழைத்துச் செல்லுங்கள்."  
இதிலிருந்து, எழிலரசிக்கு "இன்று" திரைப்படம் பார்க்கும் உள்நோக்கம் இருக்கின்றது என்று ஊகிக்கலாம். அந்த உள்நோக்கம் எழிலனுக்குக் கட்டாயம் தெரிய வேண்டும். தெரிந்தால் தான் அவனும் அவளை அழைக்க மாலை 6:00 மணிக்குப் போக முடியும். எழிலரசியின் உள்நோக்கம் தெரியவில்லை என்றால், எழிலன் அவளை அழைக்கவே செல்ல முடியாது. நாம் செய்யும் பல செயல்கள் உள்நோக்கத்தின் அடிப்படையிலே செய்யப் படுகின்றன. எனவே, ஒருவரைப் பற்றித் தெரிந்துகொள்ள வேண்டுமென்றால், அவருடைய உள்நோக்கங்களைப் பற்றியும், அவர் மனத்தில் அவை எப்படி எழுகின்றன, எப்படி மறைகின்றன, என்பன பற்றி தெரிந்து கொள்ளவும் மிக இன்றியமையாதது. ஒருவருக்கு இருவகையான இயக்கங்கள் உண்டு: ஒன்று, அக இயக்கம்; மற்றொன்று, புற இயக்கம். அக இயக்கத்தை மன இயக்கம் என்று சொல்லலாம். மன இயக்கத்தின் இன்றியமையாத கூறு உள்நோக்கம் என்பதாகும். புற இயக்கத்தின் உண்மையான பொருள் ஒருவரின் உள்நோக்கத்தில் மறைந்திருக்கும். இன்னும் சொல்லப் போனால், சமுதாயத்தின் பல கூறுகளை ஒவ்வொருவரின் உள்நோக்கத்தை வைத்தே விளக்கலாம். மற்றும், சிறுவர்கள் மற்றவர்களின் செயல்களை வைத்துக் கொண்டே அவர்களுடைய நோக்கம், உள்நோக்கம், குறிக்கோள், ஆகியன பற்றி ஓரளவுக்கு ஊகிக்கும் திறமை கொண்டவர்களாக இருப்பதைக் காண்கிறோம். மற்றவர்களுடைய உள்நோக்கம் தெரிந்தால்தான் அவர்கள் என்ன சொல்கிறார்கள் , என்ன நோக்கத்துக்காக ஒரு செயலைச் செய்கிறார்கள் என்பனவற்றைத் தெரிந்து கொள்ள முடியும். ஒருவருடைய உள்நோக்கத்தை அறிந்தாலன்றி அவருடன் சேர்ந்து ஒரு பணியைச் செய்வது என்பது மிகக் கடினம்.
# உள்நோக்கம்

## சைகை, உள்நோக்கம்

சைகை (gestures) என்பது நம் உடல் உறுப்பு அசைவினால் ஒன்றைத் தெரிவிப்பதாகும். வா, போ என்று கை அசைவினால் தெரிவிப்பது, வேண்டாம் அல்லது வேண்டும் என்று தலை ஆட்டுவது, யார் என்று கையை மூடிக் கொண்டு முன்னும் பின்னும் கையை ஆட்டுவது, உதைப்பேன் என்று சொல்வது போல் காலால் தரை உதைத்துக் காட்டுவது, கண்ணைக் காட்டுவது, விரலைச் சொடுக்குவது, என்று நம் தமிழ் மக்கள் பல வகையான சைகைகளை உருவாக்கி வைத்துள்ளனர். சைகைகள் வாழ்க்கையில் மிக இன்றியமையாதவை. ஒரு மனித குமுகாயத்தில் பல வகையான சைகைகள் பயன் படுத்தப் படுகின்றன.  
சைகைகளில் இன்றியமையாததாகக் கருதப்படுவது *ஒன்றை (சுட்டி) காட்டுவது*. எடுத்துக் காட்டாக, "அதோ பார் நிலவு" என்று கை விரல்களால் சுட்டிக் காட்டுவது ஒரு சைகையாகும். குழந்தைகள் ஒன்றை (சுட்டி)காட்டும்போது கையையும் கை விரல்களையும் வைத்து அதைச் செய்கிறார்கள். "அம்மா எங்கே?" என்று கேட்டால் குழந்தை அம்மா சென்ற திசையில் கையைக் காட்டுகிறது; பழத்தைக் காட்டி, அது வேண்டும் என்று நமக்கு உணர்த்துகிறது. இவ்வாறான சுட்டிக் காட்டும் சைகைகளைக் குழந்தைகள் மிக இளம் அகவையிலேயே கற்றுக் கொள்கின்றனர்.  
சுட்டிக் காட்டும் சைகையை வைத்து ஒரு குழந்தை எதில் கவனம் செலுத்துகிறது, அதன் உள்நோக்கம் என்ன என்பன பற்றி ஓரளவுக்குத் தெரிந்து கொள்ள முடியும். *அதை எடு* என்று ஒரு குழந்தையிடம் ஒரு பந்தைச் சுட்டிக் காட்டும் போது, குழந்தை நம் விரல் மீது மட்டும் கவனம் செலுத்தாமல், பந்தின் மீதும் கவனத்தைச் செலுத்தி, அப் பந்தை எடுக்க ஓடுகின்றது. கவனம், உள்நோக்கம் ஆகியவை நம் சைகைகள் வழியாக குழந்தைகள் மனத்தில் உருவாகின்றன. ஒரு பொருளைச் சுட்டிக் காட்டுவது, மற்றவர்கள் சுட்டுவதைப் புரிந்து கொள்வது போன்ற திறமைகளைக் குழந்தைகள் 9 முதல் 12 மாத அகவையில் பெறுகின்றனர் என்று கருதலாம். ஓர் ஆண்டு நிரம்பிய குழந்தை ஒரு பொருளைக் கையால் காட்டும் போது அந்தக் காட்டுதலுக்குப் பல பொருள்கள் (meaning) இருப்பதாகத் தோன்றுகின்றது. "ஏதோ ஒன்று எதிரில் கிடக்கின்றது", "அதைப் பார்", "அது எனக்கு வேண்டும்" என பல பொருளில் ஒரு குழந்தை தன் சைகையைச் செய்து காட்டுகின்றது.
குழந்தைகள் வளர வளர, சைகைகளின் பொருள்களும் அவர்களுக்கு மாறுபட்டுத் தெரிகின்றன. ஒரு சைகை எப்படி ஒருவரின் குறிக்கோள்(goal), நோக்கம்(purpose),உள்நோக்கம்(intention) ஆகிவற்றுடன் தொடர்பு உள்ளவையாக இருக்கின்றன என்பதைப் பின்னால் குழந்தைகள் புரிந்து கொள்கின்றனர்.
# உள்நோக்கம்

## சைகை, உள்நோக்கம்

### உள்ளடக்க நோக்கு நிலை, உள்நோக்கம்

உள்ளடக்கம் அல்லது உள்ளடக்க நிலை என்பது ஒரு பொருள் ஒரு சூழலில் உள்ளடங்கி அமைந்திருக்கின்ற நிலையாகும். எடுத்துக் காட்டாக, ஒருவன் ஒரு ஊருக்கு வெளியில் இருந்து அந்த ஊரில் உள்ளவர்களுக்கு உதவி செய்வதற்கும், ஊருக்குள்ளேயே சென்று அதன் சூழலில் இருந்துகொண்டு அங்கு உள்ளவர்களுக்கு உதவி செய்வதற்கும் வேறுபாடு உண்டு. ஊருக்குள்ளேயே இருந்து கொண்டு இயங்குகின்ற நிலை *உள்ளடக்க நிலை* எனப்படும். உள்ளடக்கக் கருதுகோளின்படி, ஒரு மனிதன் ஒரு சூழலில் உள்ளடங்கியவனாக இருந்து, அங்குள்ள பொருள்களோடு கலந்து, பல செயல்களைச் செய்வதால், அவனுக்கு cognition எனப்படும் *அறியும் ஆற்றல்* மனதில் வளர்கின்றது. அதாவது, சூழலையும், அதில் அவன் நடை முறையையும் அவனுடைய *அறியும் ஆற்றல்* என்பதில் இருந்து பிரித்தறிய முடியாது; சூழலும், நடை முறையும் அறியும் ஆற்றலின் இரு கூறுகள் எனலாம். ஒவ்வொரு மனிதனின் மனிதிலும் தான் வாழும் உலகத்தைப் பற்றிய *மன முறையீடு* என்று ஒன்று இருப்பதாகக் கூறப் படுகின்றது. அதாவது, மரம் என்றால் உயரமாக இருக்கும், அரிமா என்றால் அடித்துக் கொல்லும் என்பன மரத்தைப் பற்றியும், அரிமாவைப் பற்றியும் நாம் கொண்டிருக்கும் மன முறையீடுகள். எனவே, எங்கேயேனும் அரிமாவைப் பார்த்து விட்டால் ஓடிப் பதுங்குகிறோம். ஆனால், சுமித் (Smith, 2005) போன்ற ஆய்வாளர்கள், mental representation என்பதே perception (புலனுணர்வு), action (செயல்) ஆகிய இரண்டும் கலந்த ஒரு மன இயக்கமே என்று கூறுகின்றனர். இதன் படி, நாம் வாழும் உலகத்தில் அரிமாக்கள் இல்லை என்றால், அது சார்பான mental representation எனப்படும் மன முறையீடுகளுக்கும் தேவை இருக்காது.  
குழந்தைகள், நாம் வாழும் சூழலில் அவர்கள் வளர்வதாலேயே, நம்மைப் போலவே புலணர்வையும் செயல் திறன்களையும் வளர்த்துக் கொள்கின்றனர். வேறு சூழல்களில் ஒரு குழந்தை வளருமேயானால், அவர்களின் மன முறையீடுகள் வேறாக இருந்திருக்கும். ஒரு குழந்தை ஒரு பொருளைக் கையால் காட்டும்போது நாம் என்ன புரிந்து கொள்கிறோமோ அதையேதான் அக் குழந்தையும் புரிந்து கொள்கின்றது. இது குழந்தையின் மன வளர்ச்சியைக் காட்டுகிறது. அது மட்டுமல்லாமல், இதைக் *குமுகாய அறியும் ஆற்றல்* (social cognition) நோக்கிய ஒரு குழந்தையின் வளர்ச்சி எனவும் சொல்லலாம். செயல்களைச் செய்யச் செய்ய, அந்தச் செயலைப் பற்றிய அறிவு மனத்தில் வளர்ச்சி அடைகின்றது. நாளடைவில் இது மற்றவர்களின் மன நிலையையும் புரிந்து கொள்ள உதவுகிறது. மற்றவர்களின் மனதில் உள்ள ஒரு செயலைப் பற்றிய அறிவை, குழந்தைகள் எப்பொழுது புரிந்து கொள்கிறார்களோ அப்போதே அந்த செயலைச் செய்ய அணியமாகிவிடுகிறார்கள்.
# உள்நோக்கம்

## சைகை, உள்நோக்கம்

### குமுகாயப் பண்பாட்டுக் கண்ணோட்டம்

குமுகாயப் பண்பாட்டுக் கண்ணோத்தின்படி, மற்ற மனிதர்களுடன் சேர்ந்து பழகும் போதும் ஒன்றுபட்டு செயல்கள் செய்யும் போதும் தான்
ஒருவருடைய அறியும் ஆற்றல் வளர்ச்சி அடைகின்றது. ஒரு குழந்தை முதலில் ஒரு செயலைச் செய்யத் தொடங்கி, பின் அதே செயலைப் பயன்படுத்தியே மற்றவர்களுக்குத் தன் உள்நோக்கத்தையும் வெளிப் படுத்துகின்றது. எடுத்துக் காட்டாக, தன் கையைத் தூக்கி ஒரு பொருளைப் பற்றி இழுக்கும் குழந்தை, பின்னால் ஒரு பொருள் தனக்கு வேண்டுமென்னும் உள்நோக்கத்தை தன் கையைத் தூக்கிக் காட்டியே தெரிவிக்கின்றது. நாளடைவில், கையைத் தூக்கும் தன் செயல் தன்னுடைய உள்நோக்கத்தை மற்றவர்களுக்குக் காட்டும் என்றும் குழந்தை நம்புகின்றது.
# உள்நோக்கம்

## உற்று நோக்குதல், கவன ஈர்ப்புச் செயல்கள்

ஒருவரின் உள்நோக்கத்தை அறிவதற்கு அவர் என்னென்ன செயல்களை எந்தப் பொருள்களை வைத்துக்கொண்டு எப்படிச் செய்கிறார் என்று கண்டறிதல் இன்றியமையாதது. ஒரு சில நேரங்களில் அவருடைய கண் பார்வையும் கண் அசைவுகளும் அவர் உள்நோக்கம் என்ன என்பதை வெளிக் காட்டும். ஒருவர் ஒரு பொருளை உற்று நோக்குவதை வைத்து அவர் மனத்தில் என்ன உள்நோக்கம் இருக்கின்றது என்பதை அறிய இயலுமா என்று பல ஆய்வுகள் நடை பெறுகின்றன. குழந்தைகள், மற்றவர்கள் எதை உற்று நோக்குகிறார்கள், அவர்கள் முகம் எப்படித் திரும்பி எதைப் பார்க்கின்றது, என்பதை நன்கு கவனித்துப் பார்பவர்களாக இருக்கின்றனர். பதினைந்து மாதங்கள் நிரம்பிய குழந்தைகள் நம் பார்வையை வைத்து நாம் பொதுவாகப் பார்க்கிறோமா, அல்லது ஒரு பொருளின் மீது கவனம் செலுத்திப் பார்க்கிறோமா, அப்படிப் பார்த்தால் அந்த பார்க்கப்பட்டப் பொருள் எது, என்பனவற்றை அறியும் திறன் உள்ளவர்களாகவும் இருக்கின்றனர். அதாவது, பார்த்தல் என்ற செயலானது ஒருவரின் மன நிலையை, குறிப்பாக அவர் உள்நோக்கத்தைக் காட்டும் தன்மை உள்ளதாக இருக்கின்றது.
# உள்நோக்கம்

## மெய்ப் புள்ளி அசைவு, உள்நோக்கம்

ஒருவர் அசையும் போது, அவர் உடல்(மெய்) மீது உள்ள ஒவ்வொரு புள்ளியும் அசைகின்றது. இந்தப் புள்ளிகளின் அசைவை biological motion அல்லது *மெய்ப் புள்ளி அசைவு* என்று கூறுவர். இந்தப் புள்ளிகளின் அசைவை வைத்து அவர் ஆணா அல்லது பெண்ணா, அவர் என்ன செய்கிறார் என்று ஓரளவுக்குச் சொல்ல முடியும். எடுத்துக் காட்டாக, ஒருவர் மீது ஒரு சில புள்ளிகளைத்(இடங்களைத்) தேர்ந்தெடுத்து , அவற்றின் மிகச் சிறிய (மின்) விளக்குகளைப் பொருத்தி, அவரை இருட்டறையில் நடக்க விட்டால், அவர் நம் கண்களுக்குத் தென்பட மாட்டார்; ஆனால், அவர் மீது பொருத்தப் பட்டுள்ள விளக்குகள் அசைவது மட்டும் தெரியும். ஒவ்வொரு விளக்கு அசைவதும் ஒரு புள்ளி அசைவது போன்று தெரியும். பத்து விளக்குகள் இருந்தால் பத்து வெள்ளைப் புள்ளிகள் அசைவது தெரியும். இந்தப் புள்ளிகளின் அசைவை வைத்து அவர் என்ன செய்கிறார் என்று மட்டுமல்ல, அவர் என்ன நினைக்கிறார் என்றும் ஓரளவுக்குச் சொல்ல முடியும். (குறிப்பு: மெய்ப் புள்ளி என்பது ஒரு உயிருள்ள மனிதன் அல்லது விலங்கில் இருந்து தோன்றிய புள்ளியாக இருக்க வேண்டும். ஒரு கல்லின் மீதோ, அல்லது ஒரு பாறையின் மீதோ தோன்றும் புள்ளிகள் மெய்ப் புள்ளிகள் ஆகா.)  
ஒருவர் *மெய்ப் புள்ளி அசைவு*களுக்கும் அவர் மனதில் அப்போது இருக்கும் உள்நோக்கத்துக்கும் ஏதேனும் தொடர்பு இருக்கின்றதா என்று அறிய ஆய்வுகள் நடந்துள்ளன. ஒரு சில ஆய்வுகளின் படி, நம் மூளையில் ஒரு சில பகுதியில் உள்ள நரம்பணுக்களின் (neuron) முழு நேர வேலையே மெய்ப் புள்ளிகளின் அசைவுக்கு ஏதேனும் பொருள் இருக்கின்றதா என்று கண்டறிவதே என்று கூறப் படுகின்றது. ஒரு வேங்கைப் புலி எழுந்து நடக்கும் போது அதிலிருந்து வரும் மெய்ப் புள்ளிகளின் அசைவுக்குப் பொருள் என்ன?, ஊர்ந்து வரும் பாம்பின் மெய்ப் புள்ளி அசைவுகள் என்ன சொல்கின்றன?, என்பன எல்லாம் காட்டின் வாழும் ஒருவனுக்கு மிக இன்றியமையாததாக ஆகின்றது. பதினைந்து மாதக் குழந்தைகளை வைத்து ஒரு சில ஆய்வுகள் நடத்தப் பட்டன. இந்தக் குழந்தைகள் மெய்ப் புள்ளிகளைச் சரியாகக் கண்டு அறிகின்றனவா என்று காண, ஒருவர் ஒரு (கனமான) பொருளைக் குழந்தையின் எதிரில் வைத்து விட்டு அதைத் தன் கையால் எடுக்க முயல்வார். பொருள் கனமானதால், அவர் கையால் தூக்கி எடுக்க முடியாமல் போய் விடும். அந் நேரங்களில், அக் குழந்தை அந்தப் பொருளைத் தானும் தன் கையால் நீட்டி எடுக்க முயல்கிறது. ஆனால், இந்தச் சோதனையை (மெய்த் தேர்வு, experiment) ஒரு பொம்மைக் கையை (artificial hand) வைத்துச் செய்யும் போது, குழந்தை வேடிக்கை மட்டுமே பார்த்துக் கொண்டு இருக்கின்றது; தன் கையால் அந்தப் பொருளை நீட்டி எடுப்பது இல்லை. இதிலிருந்து, குழந்தைகள் பொம்மைக் கையில் இருந்து வருவது மெய்ப் புள்ளிகள் ஆகா என்று தெளிவுள்ளவர்களாக இருக்கின்றன என்று கருதப் படுகின்றது.
# உள்நோக்கம்

## ஒப்புச்செயலாக்கக் கோட்பாடு, உள்நோக்கம்

ஒருவர் மற்றவரின் உள்நோக்கத்தை எப்படிப் புரிந்து கொள்கிறார் என்று ஆராயும் போது அதில், அதில் கீழ்வரும் படிகள் இருப்பதாகக் கருதப் படுகின்றது:
- மற்றவர் செய்யும் செயல்;
- தான் அதே சூழலில் (சூழ் நிலை), "என்ன செயல் செய்வேன்" என்ற கணிப்பு; மற்றும்
- தனக்கு அதே சூழலில் இருக்கும் உள்நோக்கம்.  
இதில், தனக்கு ஒரு சூழலில், என்ன உள்நோக்கம் இருக்கும் என்றறிந்து, பின் அந்த உள்நோக்கத்தின் படி "என்ன செயல் செய்வேன்" என்றும் உய்த்தறிவது ஒருவகையான ஒப்புச் செயலாக்கம் (simulation) என்று சொல்லலாம். நம் மூளையின் ஒரு பகுதியில் உள்ள நரம்பணுக்கள் இந்த ஒப்புச் செயலாக்க வேலையச் செய்கின்றன என்று ஆய்வுகள் தெரிவிப்பதாகக் கருதப் படுகின்றது.
# கருவுற்ற பெண் கொலை

**கருவுற்ற பெண்கள் கொலை** (*murder of pregnant women*) என்பது குடும்ப வன்முறையினால் ஏற்படும் கொலையாகும். நெருங்கிய கூட்டாளி வன்முறை அல்லது குடும்ப வன்முறையில் பாதிக்கப்படும் பெரும்பாலோர் பெண்களாவர். இவர்களுக்கு தங்களுக்கு நேரும் தீங்குடன் பிறக்கவிருக்கும் குழந்தைக்கு நேரும் தீங்கு அச்சத்தை விளைவிக்கின்றது. கருவுறலுடன் தொடர்புடைய மரணம் பொதுவாக கருவுறலுடனான கொலை என வகைப்படுத்தப்படுகின்றது. அண்மைக்காலங்களில் கருவுறலுடன் தொடர்புள்ள மரணங்கள் வன்முறையால் நிகழ்ந்தவையா என்பது குறித்த குவியம் கூடியுள்ளது. பெண் கருவுறும்போதே நெருங்கிய கூட்டாளியின் வன்முறை துவங்கி விடலாம். கருவுற்ற நேரத்து திட்டுதலும் இழித்தலும் கருக்கால கொலைகளுக்கு முதன்மைநிலையாக இருப்பதாக ஆய்வுகள் காட்டுகின்றன. இக்கொலைக்கு கருத்தரிப்பு ஓர் காரணமா என்பதைத் தீர்மானிக்கவும் கடினமாக உள்ளது.
# கருவுற்ற பெண் கொலை

## புள்ளிவிவரங்கள்

பல்வேறு ஆய்வுகளின்படிகருவுற்றப் பெண்களின் அல்லது பேறுகாலப் பெண்களின் மரணங்கள் வழமையான இயற்கைக் காரணங்களை விட ஆட்கொலை, தற்கொலை கூடுதலாக உள்ளன என்றும் கருவுற்றப் பெண்களின் மரணத்தில் ஆட்கொலை முதன்மையாக உள்ளது என்றும் அறியப்பட்டுள்ளது. 1993இலிருந்து 1998 வரையான கருவுறலுடன் தொடர்புடைய மரணங்களை டா. இசபெல் எரான் தலைமையில் ஆராய்ந்த மேரிலாந்து மருத்துவத் துறை கருவுற்ற பெண்களின் மரணத்தில் ஆட்கொலை முதன்மைக் காரணமாக இருப்பதைக் கண்டறிந்துள்ளது. மொத்த மரணங்களில் கருவுற்ற பெண்களின் ஆட்கொலைகள் 20% ஆகவும், கருவுறாத அதே வயது பெண்களின் ஆட்கொலைகள் 6% ஆகவும் இருந்துள்ளது. கருவுற்றக் கால மரணங்களில் இதயநிறுத்தம் இரண்டாவது காரணமாக 19%ஆக உள்ளது.  
ஏபிசி செய்தி நிறுவனம் கருவுற்ற பெண்களுக்கு நிகழும் மரணங்களில் 20% ஆட்கொலையால் நடைபெறுவதாக கூறுகின்றது. இருப்பினும் ஐக்கிய அமெரிக்காவின் நோய்பரவல் தடுப்பு மையங்களின் அமைப்பு (சிடிசி) "கருவுற்ற காலத்து கொலைகளின் வீதம் 100,000 உயிர்பிறப்புகளுக்கு 1.7 ஆகும்" என்கின்றது. இருப்பினும், சிடிசியின் தரவு குறைத்து மதிப்பிடப்பட்டதாகும் என ஜியானி சாங்கும் உடன் பணியாளர்களும் அமெரிக்க பொதுச் சுகாதார இதழில் வெளியிட்ட பதிவில் கூறியுள்ளனர் . இவர்களது கூற்றுப்படி, 100,000 உயிர்பிறப்புகளில் 10.5 கருவுற்ற பெண்களின் கொலை வீதமாகும்.  
<blockquote>இந்தக் கொலைகள் எந்தவொரு இனத்திற்கோ இனக்குழுவிற்கோ குறிப்பாக இல்லை. விவரங்கள் கிடைத்தவரை, 67 விழுக்காடு பெண்கள் துப்பாக்கியால் சுடப்பட்டுள்ளனர். பல பெண்கள் வீடுகளில் &mdash; படுக்கையறைகளில், முன்னறைகளில், சமையலறைகளில் &mdash; பொதுவாக அவர்களுக்கு அறிமுகமான ஆண்களால் கொல்லப்பட்டுள்ளனர். கணவர்கள். ஆண்நண்பர்கள். காதலர்கள்.  
2003ஆம் ஆண்டில் கலிபோர்னியா மரணச் சான்றிதழுக்கான ஆவணங்களில் இறந்த பெண்களின் கருவுற்றநிலையை பதியும் மாற்றத்தைக் கொண்டு வந்துள்ளது.
# கருவுற்ற பெண் கொலை

## வெளியிணைப்புகள்

- National Conference of State Legislatures
- North Carolina Coalition Against Domestic Violence
- National Network to End Domestic Violence
# சூரிய ஆரம்

**கிலோமீட்டர்கள்**  
| 0.0046491 | வானியல் அலகு |
| --- | --- |
| 432,450 | மைல் |
| ஒளியாண்டு |  |
| புடைநொடி | } |
** சூரிய ஆரம் ** (Solar radius) என்பது வானியலில் ஒரு ஆர அலகு (ஆரத்தை அளக்கும் அலகு) ஆகும். சூரிய ஆரம் என்பது சூரியனின் ஆரத்திற்கு சமமான ஆரம் ஆகும்.அதாவது 2 சூரிய ஆரம் என்று குறிப்பிட்டால் அது சூரியனைப் போல இரண்டு மடங்கு ஆரம் உடையது என்பது பொருள். இதன் மூலம் மற்ற விண்மீன்களின் ஆரத்தை குறிப்பிடுகிறார்கள்.
சூரியத் ஆரம் முறையே:
:<math>1\,R_{\odot} = 6.955\times 10^5 \hbox{ km} </math> </span>
மேலேயுள்ள **சூரிய ஆரம் ** தோராயமாக 695,500 கிலோமீட்டரும் புவியை விட 110 மடங்கும், வியாழன் கோளை விட 10 மடங்கும் ஆரம் உடையது.
# வாரிஸ் டைரி

**வாரிஸ் டைரி** Waris Dirie (சோமாலி: Waris Diiriye, அரபு: واريس ديري&lrm;) (பிறப்பு 1965) என்பவர் சோமாலியவைச்சேர்ந்த மாடல், நடிகை, எழுத்தாளர், சமூகச் செயற்பாட்டாளர். 1997இல் இருந்து 2003வரை ஐக்கிய நாடுகள் சபையின் நல்லெண்ணத் தூதராகவும் பணியாற்றியுள்ளார். ‘டெசர்ட் ஃப்ளவர் ஃபவுண்டேஷன்’ மூலம் உலகின் பல நாடுகளிலும் பெண் குழந்தைகளைக் காப்பாற்றி வருகிறார்.ஆண்-பெண் சமத்துவம், பெண்ணுரிமை, பெண் கல்வி, பெண் ஆரோக்கியம், மனித உரிமைகள் போன்றவற்றுக்காகப் போராடும் வாரிஸ் டைரி, நான்கு குழந்தைகளுடன் போலந்தில் வசித்து வருகிறார்.
# வாரிஸ் டைரி

## வாழ்க்கை

வாரிஸ் டைரி, சோமாலியாவில் ஒரு கிராமத்தில் பிறந்தார். வறுமை தாண்டவமாடும் அந்த நாட்டில் மாடு மேய்ப்பது, தண்ணீர் கொண்டு வருவது, வீட்டு வேலைகளைச் செய்வதுதான் பெண் குழந்தைகளின் பணி. மற்ற ஆப்பிரிக்கப் பெண் குழந்தைகளைப் போலவே ஐந்து வயதில் வாரிஸுக்கு பெண் உறுப்பு சிதைப்பு என்னும் கொடூரத்தைச் சந்திக்க நேர்ந்தது. அம்மாவிடம் எவ்வளவோ மன்றாடிப் பார்த்தார். கடவுளின் விருப்பம் இதுதான் என்றார் அம்மா. ‘கடவுளுக்கு என்னைப் பிடிக்க வேண்டாம். இப்படிப்பட்ட கடவுளை எனக்கும் பிடிக்கவில்லை’ என்ற வாரிஸின் பேச்சு அம்மாவுக்குக் கலக்கத்தை உருவாக்கியது.  
மறுநாள் அதிகாலை வலுக்கட்டாயமாக அழைத்துச் செல்லப்பட்டார் வாரிஸ். பழைய பிளேடால் அவரது உறுப்பு சிதைக்கப்பட்டது. உயிரே போனதுபோல அப்படி ஒரு வலி. ரத்தம் பெருகி ஓடியது. முட்களால் தையல் போட்டுவிட்டுச் சென்றார் மருத்துவச்சி. பல நாட்கள் வலியால் துடித்த வாரிஸ், கொஞ்சம் கொஞ்சமாகத் தேறினார். வாரிஸை 13 வயதில் 60 வயதை தாண்டியவருக்கு திருமணம் செய்து வைக்க விரும்பினார் வாரிஸின் அப்பா. வாரிஸால் அதை ஏற்றுக்கொள்ள முடியவில்லை.  
ஒருநாள் அதிகாலை. பணம், துணி, உணவு எதையும் எடுத்துக்கொள்ளாமல். வெற்றுக் கால்களுடன் வீட்டை விட்டு ஓட ஆரம்பித்தார் வாரிஸ். இரவு, பகலாகப் பாலைவனத்தில் ஓடிக்கொண்டே இருந்தார்.  
பல துன்பங்களுக்கு ஆட்பட்டு 300 மைல்களைக் கடந்து தன் சகோதரி வீட்டுக்கு வந்து சேர்ந்தார் வாரிஸ். அங்கு மிக மோசமாக நடத்தப்பட்டார். லண்டனில் உள்ள உறவினருக்கு வீட்டு வேலை செய்வதற்காக ஆட்கள் தேடிக்கொண்டிருந்தபோது, தானே வருவதாகச் சொன்னார் வாரிஸ். அங்கே சில ஆண்டுகள் பணிபுரிந்தார் பிறகு மெக்டொனால்ட் உணவகத்தில் வேலை செய்துகொண்டு, அங்கு ஆங்கிலம் கற்றுக்கொண்டார்.
# வாரிஸ் டைரி

## திருப்புமுனை

தற்செயலாக டெரென்ஸ் டொனொவன் என்ற புகழ்பெற்ற புகைப்படக்கலைஞர் இவரைப் பார்த்தார் அவரிடமிருந்து வடிவழகு அழைப்பு வந்தது. அழைப்பை ஏற்றுக்கொண்டார் வாரிஸ். 1987-ம் ஆண்டு புகழ்பெற்ற பைரலி காலண்டரில் அவரது புகைப்படம் வெளியானது. அதிலிருந்து வாரிஸின் வடிவழகு பயணம் ஆரம்பித்தது. விரைவில் உலகின் சிறந்த மாடலாக மாறினார்.  
சூடான், எத்தியோப்பியா, கென்யா, சோமாலியா, பெர்லின், நெதர்லாந்து, ஸ்விட்சர்லாந்து போன்ற ஏராளமான நாடுகளில் வாரிஸின் ஃபவுண்டேஷன் இயங்கி வருகிறது. இவற்றின் மூலம் பெண் உறுப்புச் சிதைப்பைத் தடுக்கும் பணி மேற்கொள்ளப்படுகிறது. விழிப்புணர்வு பிரச்சாரம் செய்யப்படுகிறது. ஏற்கெனவே பாதிக்கப்பட்ட பெண்களுக்கு சிகிச்சையளிக்கப்படுகிறது. பெண் குழந்தைகளைக் காப்பாற்றி அவர்களுக்குக் கல்வி அளிக்கப்படுகிறது.
# வாரிஸ் டைரி

## சுயசரிதை

தன்னுடைய வாழ்க்கையைப் ‘பாலைவனப் பூ’ என்ற பெயரில் புத்தகமாக எழுதினார் வாரிஸ்.
# அல்ஃபாவும் ஒமேகாவும்

**அல்ஃபாவும் ஒமேகாவும்** அல்லது **அல்ஃபா ஒமேகா** (*Alpha (**Α** அல்லது **α**) and Omega (**Ω** அல்லது **ω**)*) என்பது கிரேக்க அரிச்சுவடியிலுள்ள முதலாவது மற்றும் கடைசி எழுத்துக்களாகும். இது திருவெளிப்பாட்டில் கடவுளின் அல்லது கிறிஸ்துவின் பெயராகவும் குறிப்பிடப்படுகிறது. இச் சோடி எழுத்துக்கள் கிறித்தவக் குறியீடாகப் பயன்படுத்தப்பட்டு வருகிறது. இது கிறிஸ்தவச் சிலுவை, காய் ரோ மற்றும் ஏனைய கிறித்தவக் குறியீடுகளுடன் சேர்க்கப்படுகிறது.
# தோடகொப்பலு காரியப்பா இரவி

**தோடகொப்பலு காரியப்பா இரவிக்குமார்** (10 ஜூன் 1979 – 16 மார்ச் 2015) ஒரு இந்திய ஆட்சிப்பணியாளராக இருந்தவர். இவர் கர்நாடக அரசாங்கத்தில் கூடுதல் வரி வசூல் ஆணையராக பணிபுரிந்து வந்தார். 16, மார்ச் 2015-ல் மர்மமான முறையில் இவரது இல்லத்தில் இறந்தார்.
# தோடகொப்பலு காரியப்பா இரவி

## பிறப்பு

1979-ம் ஆண்டு ஜூன் 10-ம் நாள், தும்கூர் மாவட்டத்தில் கரியப்பா, குருவம்மா ஆகியோருக்கு மகனாகப் பிறந்த இரவிக்குமாருக்கு இரமேஷ் என்ற சகோதரரும், பாரதி என்ற சகோதரியும் உள்ளனர்.
# தோடகொப்பலு காரியப்பா இரவி

## பணி

2011-ம் ஆண்டு முதல் 2013 வரை குல்பர்காவில் கூடுதல் ஆணையராகவும், ஆகத்து 2013 முதல் அக்டோபர் 2014 வரை கோலார் மாவட்ட ஆட்சியாளராகவும் பணி புரிந்தார். இவரது பணிக்காலத்தில், மணல் கொள்ளையில் ஈடுபட்டவர்களைக் கண்டறிந்தார். இதனைத் தொடர்ந்து, அக்டோபர் 2014-ல் பெங்களூக்கு கூடுதல் வரிவசூல் ஆணையராக நியமிக்கப்பட்டார். இக்காலத்தில் வரி ஏய்ப்பு மற்றும் நிலுவையிலிருந்த ரூ.140 கோடி தொகையை கட்டுமானர்களிடம் இருந்து வசூலித்தார், அதன் காரணமாக சில மிரட்டல்களும் அவருக்கு வந்தன.
# தோடகொப்பலு காரியப்பா இரவி

## இறப்பு

2015-ம் ஆண்டு மார்ச் 16-ம் நாள், இரவிக்குமார் கோரமங்கலாவில் உள்ள தன்னுடைய இல்லத்தில் தூக்கில் தொங்கினார். ஆரம்ப பரிசோதனையில் இவரது இறப்பில் மர்மம் உள்ளதாகக் கண்டறியப்பட்டது. இவரது இறப்பைக் கண்டித்து கர்நாடகத்தில் பல்வேறு இடங்களில் கண்டன ஆர்ப்பாட்டங்கள் நடந்தது.  
இவர் இறப்பதற்கு முன்பாக, வரி ஏய்ப்பு செய்ததாகச் சில பிரபலங்களின் பட்டியல் தயாரிக்கப்பட்டதாக நம்பப்படுகிறது.
# பஞ்ச பட்சி சாத்திரம்

**பஞ்ச பட்சி சாஸ்திரம்** என்பது அறுபத்து நான்கு கலைகளுள் ஒன்றாக கருதப்படுகிறது. இதனை சிவபெருமான் பார்வதி தேவியிடம் கூறியதாக நம்பிக்கை. உரோமரிசி இயற்றிய நூலுக்கு வினாடி பஞ்சபட்சி சாஸ்திரம் என்று பெயர்.
# பஞ்ச பட்சி சாத்திரம்

### பழமையான நூல்கள்

| 1 | அகத்தியர் | பஞ்ச பட்சி
சாஸ்திரம் |  |
| --- | --- | --- | --- |
| 2 | காகபுசுண்டர் | பஞ்ச பட்சி
சாஸ்திரம் |  |
| 3 | போகர் | பஞ்ச பட்சி
சாஸ்திரம் |  |
| 4 | உரோமரிசி | வினாடி பஞ்ச பட்சி
சாஸ்திரம் | } |
# பஞ்ச பட்சி சாத்திரம்

## பஞ்ச பட்சிகள்

பஞ்ச என்றால் ஐந்தினைக் குறிக்கும். பட்சிகள் என்றால் பறவைகள். வல்லூறு,ஆந்தை,காகம்,கோழி,மயில் என ஐந்து வகையான பறவைகளைக் கொண்டு இந்த சாஸ்திரம் கணிக்கப்படுகிறது.
- போகமுனிவர் பஞ்ச பட்சி சாஸ்திரம் உரையுடன் - ஆர்.சி.மோகன் - தாமரை நூலகம்
- உரோமரிஷி வினாடி பஞ்சபட்சி சாஸ்திரம் - ஆர்.சி.மோகன் - தாமரை நூலகம்
- பஞ்சபட்சி சாத்திரம் - டாக்டர். புலிப்பாணி சுந்தரவரதாச்சாரியார் - தஞ்சாவூர் சரஸ்வதி மஹால், நூலக வெளியீட்டு எண் 213
# ஸ்டேட் பாங்க் ஆப் சௌராஷ்டிரா

**சௌராஷ்டிரா ஸ்டேட் வங்கி** (State Bank of Saurashtra), இந்திய அரசால் நாட்டுடமையாக்கப்பட்ட வங்கிகளில் ஒன்று. ஸ்டேட் பாங்க் ஆப் இந்தியாவின் ஏழு இணை வங்கிகளில் ஒன்றான இவ்வங்கி, இந்தியாவில் 15 மாநிலங்கள் மற்றும் தாமன் மற்றும் தியு போன்ற பகுதிகளிலும் சேர்த்து 423 கிளைகள் கொண்டது. 13 ஆகஸ்டு 2008இல் இவ்வங்கி ஸ்டேட் பாங்க் ஆப் இந்தியாவுடன் இணைக்கப்பட்டது.
# ஸ்டேட் பாங்க் ஆப் சௌராஷ்டிரா

## தோற்றம்

1948ஆம் ஆண்டிற்கு முன், சௌராட்டிர தீபகற்ப பகுதியில் பல சிறிய, நடுத்தர மற்றும் பெரிய சுதேச சமஸ்தான மன்னர்கள் (Princely States) இருந்தன. அவைகளில் பவநகர், ராஜ்கோட் மற்றும் போர்பந்தர் பெரிய மன்னராட்சி நாடுகளும், பாலிதானா மற்றும் வாடியா சிறிய மன்னராட்சி நாடுகளும் தங்களுக்கென தனி வங்கிகள் கொண்டிருந்தது. அவைகளில் பெரிய வங்கி பவநகர் வங்கி 1902ஆம் ஆண்டில் துவக்கப்பட்டது.  
பம்பாய் மாகாணத்திலிருந்த சௌராஷ்டிரப் பகுதியைப் பிரித்து, 1948ஆம் ஆண்டில் தனி மாநிலமாக சௌராஷ்டிர மாகாணம் (Saurashtra State) துவக்கப்பட்டப் பின், சௌராஷ்டிர ஸ்டேட் பாங்க் (ஒருங்கிணைப்பு) அவசரச் சட்டம், 1950இன் படி, சௌராஷ்டிரப் பகுதியில் இருந்த ராஜ்கோட் வங்கி, போர்பந்தர் வங்கி, பாலிதானா வங்கி, வாடியா வங்கிகள், பவநகர் வங்கியுடன் இணக்கப்பட்டு, 1 சூலை 1950இல் ஸ்டேட் பாங்க் ஆப் சௌராஷ்டிரா உருவானது. சௌராஷ்டிர ஸ்டேட் வங்கி துவக்கத்தில் ஏழு கோடி ரூபாய் வைப்பு நிதியுடன் ஒன்பது கிளைகள் மட்டும் இருந்தன.
1960ஆம் ஆண்டில், மொழிவாரியாக மாநிலங்கள் பிரிக்கும் போது குஜராத் மாநிலம் உதயமான பொழுது, சௌராஷ்டிர மாகாணம், குஜராத் மாநிலத்தின் ஒரு பகுதியானது.
# ஸ்டேட் பாங்க் ஆப் சௌராஷ்டிரா

## இணைப்பு

ஸ்டேட் பாங்க் ஆப் இந்தியா (துணை வங்கிகள்) சட்டம், 1959இன் படி, ஸ்டேட் பாங்க் ஆப் சௌராஷ்டிரா, பாரத் ஸ்டேட் வங்கியின் துணை வங்கியாக மாறியது. தொடர்ந்து 13 ஆகஸ்டு 2008இல் இவ்வங்கி ஸ்டேட் பாங்க் ஆப் இந்தியாவுடன் இணைக்கப்பட்டது.
# மா. அருணாசலம்

**மா. அருணாசலம்** (1912 - 1989) என்பவர் தமிழ்நாடு மாநிலம் விருதுநகரைச் சேர்ந்த ஒரு பள்ளி ஆசிரியராவார். இவர் இந்தியக்குடியரசின் முன்னாள் தலைவர் இராஜேந்திரப் பிரசாத்திடம் நல்லாசிரியர் விருது பெற்றவர். தமிழ்நாடு பாடநூல் கழகத்தின் உறுப்பினராகவும், தமிழக அரசு கல்வியாளர் குழுவின் ஒருவராகவும் இருந்துள்ளார்.
# மா. அருணாசலம்

## இளமை

மா. அருணாசலம், 1912ம் ஆண்டு அக்டோபர் 14ம் நாள் மாரியப்பநாடார் பூவாயியம்மாள் ஆகியோருக்கு மகனாக விருதுநகரில் பிறந்தார். தனது பள்ளிப் படிப்பை விருதுநகர் கே. வி. எஸ் பள்ளியிலும் பட்டப் படிப்பை மதுரை அமெரிக்கன் கல்லூரியிலும் Literature of Teaching படிப்பை செயின்ட் ஜோசப் கல்லூரியிலும் முடித்து பொருளியல் துறையின் பட்ட மேற்படிப்பில் சென்னை மாகாண அளவில் இரண்டாமிடம் பெற்றார்.  
பின்னர் இந்தியக் குடிமைப் பணியில் தேர்வானார். ஆனால் அவர் படித்த கே. வி. எஸ். பள்ளியில் உதவி தலைமையாசிரியர் பணி கிடைக்கவே அங்கு மாற்றலானார்.
# மா. அருணாசலம்

## தலைமையாசிரியர்

கே. வி. எஸ். பள்ளியில் உதவி தலைமையாசிரியராய் பணிபுரிந்து பின்னர் 1941ம் ஆண்டு திருமங்கலம் பி. கே. என் ஆண்கள் மேல்நிலைப் பள்ளியின் தலைமையாசிரியராக சேர்ந்து ஏறத்தாழ 31 ஆண்டுகாலம் பணிபுரிந்தார். இவரால் அப்பள்ளியில்  
- 4ம் பாரம் வகுப்பு முதல் எல்லா மாணவர்களுக்கும் ரென் அண்டு மார்ட்டின் ஆங்கில அகராதி பயிற்சியளிக்கப்பட்டது.
- காந்தி பிறந்தநாளான 1956ம் ஆண்டு அக்டோபர் 2ம் நாள் மாணவர்களுக்கு பிடி அரிசித் திட்டம் (மதிய உணவுத்திட்டம்) தொடங்கப்பட்டது.
- 1959ம் ஆண்டு பிப்ரவரி 22ம் நாள் பள்ளியின் 50ம் ஆண்டு பொன்விழாவில் அப்போதைய தமிழக முதலமைச்சர் கு. காமராசரைப் பங்கேற்கவைத்தார்.
- அருணாசலத்தால் ஆரம்பிக்கப்பட்ட பிடி அரிசித் திட்டத்தை மேற்பார்வையிட ஒரிசா மாநில அமைச்சர் 1958ம் ஆண்டு இப்பள்ளிக்கு வந்தார்.
- பள்ளியின் முதல் சாரணர் சாரணியர் இயக்கத்தைத் தொடங்கி வைத்தார்.
- 1962ம் ஆண்டு பள்ளியில் இலவசக் கல்வி முறையைக் கொண்டு வந்தார்.
# மா. அருணாசலம்

## பதவிகளும் விருதுகளும்

இவர் பணியாற்றிய பதவிகள் மற்றும் பெற்ற விருதுகள் பின்வருமாறு.  
: **ஆசிரியர் பணி**
- விருதுநகர் கே. வி. எஸ். பள்ளியின் உதவி தலைமையாசிரியர்
- திருமங்கலம் பி. கே. என். மேல்நிலைப் பள்ளியின் தலைமையாசிரியர்  
: **அலுவலகப் பணி**
- காமராசர் முதலைச்சராக பொறுப்பேற்றதும் தமிழகத்தில் புதிய கல்விமுறையை அமைக்க ஐவர் கமிட்டியை உருவாக்கினார். அதில் அருணாசலமும் ஒருவர்.
- 1952ம் ஆண்டில், ஒன்றிய அரசு உயர்கல்வித் துறையின் உறுப்பினர்
- தமிழ்நாடு பாடநூல் கழகத்தின் உறுப்பினர்
- தமிழக அரசு கல்வியாளர் குழு உறுப்பினர்
- தமிழக அரசு பள்ளி கல்வித்துறையின் உறுப்பினர்
- மதுரை மாவட்ட சாரணர் இயக்க ஆய்வாளர் (Commissioner of Scouts)  
: **விருதுகள்**
- இந்திய தேசிய நல்லாசிரியர் விருது.
# கில்பர்ட் கெயித் செஸ்டர்டன்

**கில்பர்ட் கெயித் செஸ்டர்டன்**, ( 29 மே 1874&nbsp;– 14 ஜூன் 1936) என்பவர் ஒரு ஆங்கிலேய எழுத்தாளரும், பொதுநிலை இறையியலாளரும், கவிஞரும், மெய்யியலாளரும், நாடக ஆசிரியரும், செய்தியாளரும், பேச்சாளரும், கிறித்தவ தன்விளக்க அறிஞரும் ஆவார். *முரண்போலியின் இளவரசர்* ("prince of paradox") எனப் பலராலும் இவர் அழைக்கப்பட்டார்.  
கிறித்தவ நெறிக்காகக் காரணத்தை விளக்கிய முறையினாலும், தந்தை பிரௌன் என்னும் புனைவு மாந்தருக்காகவும் இவர் பெரிதும் அறியப்படுகின்றார். இவரோடு ஒத்தக்கருத்தில்லாதவர் கூட இவரின் படைப்புகளின் குறிக்கத்தக்கத்தன்மையினை ஏற்றுள்ளனர்.  
தன்னை அடிப்படைவாத கிறித்தவர் என அழைத்துக்கொண்ட இவர், இறுதி நாட்களில் ஆங்கிலிக்கத்திலிருந்து கத்தோலிக்க திருச்சபைக்கு மாறினார். இவரின் நண்பரான ஜார்ஜ் பெர்னாட் ஷா, இவரைப் பெரும் நுண்ணறிவாளர் எனப்புகழ்ந்துள்ளார்.
# தரிந்து கௌசல்

**பஸ்குவால் ஹன்டி தரிந்து கௌசல்** (*Paskuwal Handi Tharindu Kaushal*, பிறப்பு: 5 மார்ச் 1993) இலங்கை துடுப்பாட்ட வீரர். வலக்கைப் புறந்திருப்பப் பந்து வீச்சாளரான இவர் வலக்கைத் துடுப்பாட்டக் காரரும் ஆவார். கோல்ட்சு துடுப்பாட்ட அணியில் இவர் தனது முதலாவது பட்டியல் அ ஆட்டத்தை விளையாடினார். தனது முதலாவது தேர்வுப் போட்டியை நியூசிலாந்து அணிக்கு எதிரான போட்டியில் 2014 டிசம்பர் 26 இல் விளையாடினார்.  
2015 உலகக்கிண்ணப் போட்டிகளின் போது ரங்கன ஹேரத் காயமடைந்ததை அடுத்து கௌசல் தென்னாப்பிரிக்க அணிக்கு எதிரான காலிறுதிப் போட்டியில் 2015 மார்ச் 18 இல் சிட்னியில் விளையாடினார். இது இவரது முதலாவது ஒருநாள் பன்னாட்டுப் போட்டியாகும். இவ்வாட்டத்தில் தான் எதிர்கொண்ட முதலாவது பந்திலேயே ஆட்டமிழந்தார்.
# குருந்தன்கோடு

**குருந்தன்கோடு** என்பது இந்தியாவில் கன்னியாகுமரி மாவட்டத்தில் கல்குளம் வட்டத்திலிருக்கும் குருந்தன்கோடு ஊராட்சி ஒன்றியத்தின் நிர்வாகத் தலைமையிடமும், குருந்தன்கோடு ஊராட்சியின் ஒரு சிற்றூர் ஆகும். இது திங்கள்நகரிலிருந்து சுமார் 5 கி.மீ. தொலைவில் உள்ளது.
# குருந்தன்கோடு

## ஊராட்சிகள்

குருந்தன்கோடு ஊராட்சி ஒன்றியத்துக்குட்பட்ட ஊராட்சிகள்
1. கக்கோட்டுதலை
1. முட்டம்
1. குருந்தன்கோடு
1. நெட்டாங்கோடு
1. கட்டிமாங்கோடு
1. தென்கரை
1. வெள்ளிசந்தை
1. சைமன்காலனி
1. தலக்குளம்
# குவின்டன் டி கொக்

**குவின்டன் டி கொக்** (*Quinton de Kock*, பிறப்பு: 17 டிசம்பர் 1992) என்பவர் தென்னாப்பிரிக்கத் துடுப்பாட்டக்காரர் ஆவார். இவர் பன்னாட்டுப் போட்டிகளில் தென்னாப்பிரிக்க நாட்டு அணிக்காக விளையாடி வருகிறார். ஜோகானஸ்பேர்க்கைச் சேர்ந்த இவர் தனது 16வது அகவையில் 19-வயதிற்குட்பட்டோருக்கான அணியில் சேர்ந்து விளையாடினார். இவர் ஒரு முதல்-வரிசை மட்டையாளரும், இழப்புக் கவனிப்பாளரும் ஆவார். 2012–13 காலப்பகுதியில் தேசிய அணியில் இணைந்து ஒரு-நாள், மற்றும் இ20ப போட்டிகளில் 2014 பெப்ரவரியில் இருந்து விளையாடத் தொடங்கினார். இந்தியன் பிரீமியர் லீக்கின் 2013 தொடரில் சன்ரைசர்ஸ் ஐதராபாத் அணியிலும், 2014 தொடரில் டெல்லி டேர்டெவில்ஸ் அணியிலும் விளையாடினார். இவர் ஒரு-நாள் போட்டிகளில் அடுத்தடுத்த நூறுகளை அடித்த முதலாவது வீரராவார்.
# குவின்டன் டி கொக்

## பன்னாட்டு நூறுகள்

### ஒரு-நாள் நூறுகள்

| குவின்டன் டி கொக்கின் ஒருநாள் பன்னாட்டு நூறுகள் |  |  |  |  |  |  |
| --- | --- | --- | --- | --- | --- | --- |
| **1** | 112 | அபுதாபி (நகரம்), ஐக்கிய அரபு அமீரகம் | சேக் சையது அரங்கு | 8 நவம்பர் 2013 | வெற்றி |  |
| **2** | 135 | ஜோகானஸ்பேர்க், தென்னாப்பிரிக்கா | வான்டரர்ஸ் அரங்கு | 8 திசம்பர் 2013 | வெற்றி |  |
| **3** | 106 | டர்பன், தென்னாப்பிரிக்கா | கிங்க்ஸ்மீட் அரங்கு | 5 திசம்பர் 2013 | வெற்றி |  |
| **4** | 101 | செஞ்ச்சூரியன், தென்னாப்பிரிக்கா | சூப்பர்ஸ்போர்ட் பார்க் | 11 திசம்பர் 2013 | முடிவு இல்லை |  |
| **5** | 128 | அம்பாந்தோட்டை, இலங்கை | மகிந்த ராசபக்ச பன்னாட்டுத் துடுப்பாட்ட அரங்கம் | 12 சூலை 2014 | வெற்றி |  |
| **6** | 107 | சிட்னி, ஆத்திரேலியா | சிட்னி கிரிக்கெட் மைதானம் | 23 நவம்பர் 2014 | தோல்வி |  |
| **7** | 103 | ராஜ்கோட், இந்தியா | சௌராட்டிர சங்க துடுப்பாட்ட அரங்கம் | 18 அக்டோபர் 2015 | வெற்றி |  |
| **8** | 109 | மும்பை, இந்தியா | வான்கேடே அரங்கம் | 25 அக்டோபர் 2015 | வெற்றி |  |
| **9** | 138* | புளும்பொன்டின், தென்னாப்பிரிக்கா | சூப்பர்ஸ்போர்ட் பார்க் | 3 பிப்ரவரி 2016 | தோல்வி |  |
| **10** | 135 | செஞ்ச்சூரியன், தென்னாப்பிரிக்கா | சூப்பர்ஸ்போர்ட் பார்க் | 9 பிப்ரவரி 2016 | வெற்றி |  |
| **11** | 178 | செஞ்ச்சூரியன், தென்னாப்பிரிக்கா | சூப்பர்ஸ்போர்ட் பார்க் | 30 செப்டம்பர் 2016 | வெற்றி |  |
| **12** | 109 | செஞ்ச்சூரியன், தென்னாப்பிரிக்கா | சூப்பர்ஸ்போர்ட் பார்க் | 10 பிப்ரவரி 2017 | வெற்றி |  |
| **13** | 168* | கிம்பர்லே, தென்னாப்பிரிக்கா | டயமண்ட் ஓவல் | 15 அக்டோபர் 2017 | வெற்றி |  |
| **14** | 121 | டர்பன், தென்னாப்பிரிக்கா | கிங்க்ஸ்மீட் அரங்கு | 10 மார்ச் 2019 | வெற்றி | } |
# குவின்டன் டி கொக்

## பன்னாட்டு நூறுகள்

### தேர்வு நூறுகள்

| குவின்டன் டி கொக்கின் தேர்வு நூறுகள் |  |  |  |  |  |  |  |
| --- | --- | --- | --- | --- | --- | --- | --- |
| **1** | 129* | 1வது | செஞ்ச்சூரியன், தென்னாப்பிரிக்கா | சூப்பர்ஸ்போர்ட் பார்க் | 22 சனவரி 2016 | வெற்றி |  |
| **2** | 104 | 1வது | ஹோபர்ட், ஆத்திரேலியா | பெல்லேரிவ் ஓவல் | 12 நவம்பர் 2016 | வெற்றி |  |
| **3** | 101 | 1வது | கேப் டவுன், தென்னாப்பிரிக்கா | நியூலேண்ட்ஸ் | 2 சனவரி 2017 | வெற்றி |  |
| **4** | 129 | 2வது | ஜோகானஸ்பேர்க், தென்னாப்பிரிக்கா | வான்டரர்ஸ் அரங்கம் | 11 சனவரி 2019 | வெற்றி |  |
| **5** | 111 | 1வது | விசாகப்பட்டினம், இந்தியா | மருத்துவர் ஒய். எஸ். ராஜசேகர் ரெட்டி துடுப்பாட்ட அரங்கம் | 2 அக்டோபர் 2019 | தோல்வி | } |
# களவளாவல் ஏமாற்றுகை

**களவளாவல் ஏமாற்றுகை** (*Dating abuse*) அல்லது **களவளாவல் வன்முறை** (*dating violence*) என்பது களவளாவல் அல்லது காதலிக்கும்போது திருமணமாகாத இணையரில் ஒருவரால் மற்றவருக்கு நிகழ்த்தப்படும் அல்லது அச்சுறுத்தப்படும் வன்முறை செயலாகும். ஒருவர் மற்றவர் மீது நிந்தித்தல்/வன்முறை மூலம் தனது செல்வாக்கை நிலைநாட்டுவதும் ஆகும். இந்த நிந்தனை/வன்முறை பல வடிவங்களில் இருக்கலாம். பாலியல் வன்முறை, பாலியல் தொந்தரவு, அச்சுறுத்தல்கள், உடல்ரீதியான வன்முறை, திட்டுச்சொற்கள், உளவியல் வன்முறை, அல்லது உணர்ச்சிபூர்வ நெருக்குதல்கள், சமூகநிலை குலைப்பு, மற்றும் எங்கும் பின்தொடரல்.  
களவளாவல் வன்முறை அனைத்து நிற, வயது, பொருளியல்நிலை சமூகங்களிலும் நடைபெறுகின்றது. தொடர்பாடலில் நிந்தனை விழிப்புணர்விற்கான மையம் இதனை "முற்கால அல்லது தற்கால நெருங்கிய கூட்டாளியிடம் அதிகாரத்தையும் கட்டுப்பாட்டையும் நிலைநிறுத்த பயன்படுத்தப்படும் ஏமாற்று, வலுக்கட்டாய நடத்தைகள்" என்கின்றது. களவளாவல் வன்முறையின் அறிகுறிகளை சிங்கப்பூரின் குடும்பம் & சமூகம் வளர்ச்சிக் குழுமத்தின் இசிட்டிசன் விவரிக்கிறது.
# களவளாவல் ஏமாற்றுகை

## வெளியிணைப்புகள்

-
;கனடிய வளங்கள்:
- RespectED , Provided by the Canadian Red Cross, give information to teens, parents, and teachers about abuse in dating relationships.  
;ஐக்கிய இராச்சிய வளங்கள்:
- The Hideout
- Women's Aid
- Respect  
;அமெரிக்க வளங்கள்:
- Center for Relationship Abuse Awareness
- National Domestic Violence Hotline
- ACADV.org - created by the Alabama Coalition Against Dating Violence, provides a Dating Bill of Rights.
- Jennifer Ann.org - provides free educational materials to schools and groups and sponsors video game contests about teen dating violence from Jennifer Ann's Group.
- Love Is Not Abuse.org - sponsored by Liz Claiborne, provides educational materials.
- Love Is Respect.org - runs the National Teen Dating Abuse Helpline.
- National Youth Violence Prevention Center - offers articles and fact sheets.
- The Safe Space.org - created by Break the Cycle, offers information and allows teens to submit questions.
# தமிழ்நாடு அரசுப் போக்குவரத்துக் கழகம், மதுரை

**தமிழ்நாடு அரசுப் போக்குவரத்துக் கழகம், மதுரை** என்பது பாண்டியன் போக்குவரத்து கழகம் ஆகும்.  
தமிழ்நாட்டில் சென்னைக்கு அடுத்தபடியாக ,மதுரையில் அரசு டவுன் பேருந்துகள் மட்டும் இயக்கப்படுகிறது
# தமிழ்நாடு அரசுப் போக்குவரத்துக் கழகம், மதுரை

## வரலாறு

1972 ஆம் ஆண்டு பாண்டியன் போக்குவரத்துக் கழகம் என்ற பெயரில் உருவாக்கப்பட்டது. பின்னர் 1996-ம் ஆண்டு தமிழ்நாடு அரசுப் போக்குவரத்துக் கழகம், மதுரை எனப் பெயர்மாற்றம் செய்யப்பட்டது. இப்போக்குவரத்துக்கழகத்திலிருந்து 1974-ம் ஆண்டு 104 பேருந்துகள் பிரிக்கப்பட்டு கட்டப்பொம்மன் போக்குவரத்துக் கழகம் உருவாக்கப்பட்டது. 1974-ம் ஆண்டு இதிலிருந்து 62 பேருந்துகள் பிரிக்கப்பட்டு சோழன் போக்குவரத்துக் கழகம் உருவாக்கப்பட்டது. மேலும் 1986-ம் ஆண்டு 446 பேருந்துகள் பிரிக்கப்பட்டு இராணி மங்கம்மாள் போக்குவரத்துக் கழகம் உருவாக்கப்பட்டது.
# தமிழ்நாடு அரசுப் போக்குவரத்துக் கழகம், மதுரை

## சேவை வழங்கும் மாவட்டங்கள்

இந்த மதுரை போக்குவரத்துக் கழகமானது நான்கு மாவட்டங்களில் மட்டுமே தனது சேவையை வழங்குகிறது. தமிழகத்தில் மற்ற அரசு போக்குவரத்து கழகங்கள் வருமானத்தை ஒப்பிடும் போது இந்த மதுரை போக்குவரத்து கழக வருமானம் குறைவாகவே காணப்படுகிறது.  
- மதுரை மாவட்டம்
- திண்டுக்கல் மாவட்டம்
- தேனி மாவட்டம்
- விருதுநகர் மாவட்டம்
# தமிழ்நாடு அரசுப் போக்குவரத்துக் கழகம், மதுரை

## இதனையும் காண்க

- மாநகரப் போக்குவரத்து கழகம் - சென்னை
- அரசு விரைவுப் போக்குவரத்துக் கழகம்
- தமிழ்நாடு அரசுப் போக்குவரத்துக் கழகம் - விழுப்புரம்
- தமிழ்நாடு அரசுப் போக்குவரத்துக் கழகம் - கும்பகோணம்
- தமிழ்நாடு அரசுப் போக்குவரத்துக் கழகம் - சேலம்
- தமிழ்நாடு அரசுப் போக்குவரத்துக் கழகம் - கோவை
- தமிழ்நாடு அரசுப் போக்குவரத்துக் கழகம் - திருநெல்வேலி
# தமிழ்நாடு அரசுப் போக்குவரத்துக் கழகம், மதுரை

## ஆதாரங்கள்

தமிழ்நாடு அரசுப் போக்குவரத்துக் கழகம், மதுரை அலுவல் இணையதளம்
# தென்னிந்திய திரைப்பட ஒளிப்பதிவாளர்கள் சங்கம்

**தென்னிந்திய திரைப்பட ஒளிப்பதிவாளர்கள் சங்கம்** என்பது திரைத்துறையில் ஒளிப்பதிவாளர்களுக்கானச் சங்கமாகும். இச்சங்கம் ஒளிப்பதிவாளர்களின் சம்பளப் பிரட்சனை, ஒளிப்பதிவாளர்களின் கோரிக்கைகளை கொண்டு செல்வது போன்றவற்றிக்காகவும், திரைத்துறையினருக்கு விருதுகள் வழங்கவும் ஏற்படுத்தப்பட்டதாகும். தமிழ், தெலுங்கு, மலையாளம் போன்ற திரைத்துறையினரில் இருக்கும் ஒளிப்பதிவாளர்கள் இங்கு உறுப்பினர்களாக இருக்கின்றார்கள்.
# தென்னிந்திய திரைப்பட ஒளிப்பதிவாளர்கள் சங்கம்

## சங்கத்தின் தோற்றம்

இச்சங்கம் நவம்பர் 28, 1972ல் தொடங்கப்பட்டது. இதற்கு பி.என்.சுந்தரம், ஏ.வின்சென்ட், மார்க்கஸ் பாட்லே ஆகியோர் உதவியுள்ளார்கள்.
# தென்னிந்திய திரைப்பட ஒளிப்பதிவாளர்கள் சங்கம்

## சங்கத்தில் சேர தகுதிகள்

தற்போது சங்கத்தில் சேருவதற்கு +2 படிப்புத் தகுதியும், ஒரு ஒளிப்பதிவாளரிடம் உதவியாளராக பணியாற்றிய அனுபவமும், அவ்வொளிப்பதிவாளரிடம் சான்றிதழும் அவசியமாகும்.
# தென்னிந்திய திரைப்பட ஒளிப்பதிவாளர்கள் சங்கம்

## விருதுகள்

இச்சங்கத்தின் முலம் சிறந்த படங்கள், சிறந்த நடிக நடிகைகள் தேர்ந்தெடுக்கப் பெற்று விருதுகள் தரப்படுகின்றன. தமிழ், தெலுங்கு, மலையாளம், கன்னடம், இந்தித் திரைப்படங்களுக்கு விருதுகள் தரப்படுகின்றன.
# ஹிப்ஹாப் தமிழா

**இப்பாப்பு தமிழா** என்பது ஒரு தமிழ்நாட்டு தமிழ் சொல்லிசை இசைக்குழு ஆகும். இதில் ஆதியும் ஜீவாவும் முக்கிய கலைஞர்கள் ஆவார்கள். 2015இல் இருந்து இவர் தமிழ்த் திரைப்படங்களில் இசையமைத்து வருகிறார். இவர் பல ஆல்பம் பாடல்களுக்கு இசையமைத்துள்ளார். இவர் ஆம்பள திரைப்படத்தின் வழியாக திரைக்கு அறிமுகமானார். இவர்கள் இந்தியாவில் தமிழ் சொல்லிசையின் முன்னோடி இசைக்குழுக்களில் ஒன்றாக கருதப்படுகிறார்கள்.  
ஈரோடு மாவட்டத்தில், கோபிச்செட்டிப்பாளையத்தை சேர்ந்தவரான ஆதி பள்ளி நாட்களில் கவிதை எழுதுவதில் ஆர்வமாகவும் ராப் இசையால், ஈர்க்கப்பட்டவராகவும் இருந்தார். ஓய்வு நேரங்களில் வீட்டில் இருந்த கணினியில் இசைக்கோர்வை மென்பொருளை நிறுவி தான் எழுதிய பாடல்களை ராப் இசையில் பாடி எதாவது பதிவுசெய்துவருவதை வழக்கமாக கொண்டார். 2005இல் யூடியூப் இந்தியாவில் அறிமுகமானபோது அதில் தான் பதிவுசெய்த பாடல்களை ‘ஹிப்ஹாப் தமிழன்’ என்ற பெயரில் பதிவுசெய்தார். அந்த நேரத்தில் ஆர்க்குட் வழியாக சென்னையைச் சேர்ந்த ஜீவாவுடன் நட்பு ஏற்பட்டது இவரும் இசையில் ஆர்வமுள்ளவர். இருவரும் இசை சம்பந்தமான நூல்களைப் படிப்பது, யூடியூப் டுடோரியல் வழியாக கீபோர்ட் வாசிக்கக் கற்றுக்கொள்வது என கிட்டத்தட்ட ஐந்து ஆண்டுகள் தீவிரமாக இசையில் இறங்கி, தங்களுடைய பாடல்களை யூடியூபில் பதிவேற்றிவந்தனர்.  
2011இல் இளநிலை பொறியியல் படிப்பை முடித்த ஆதி இசையில் முழு மூச்சாக இறங்கப்போவதாக முடிவெடுத்து வீட்டை எதிர்த்து சென்னை புறப்பட்டார் இவருடன் படிப்பை பாதியில்விட்டுவிட்ட ஜீவாவும் சென்னையில் வீடெடுத்து தங்கினார். ஆதியும் ஜீவாவும் தங்களுடைய சொந்த ராப் பாடல்களைக் கல்லூரி நிகழ்ச்சிகளிலும், நிறுவன நிகழ்ச்சிகளிலும் மேடை ஏற்றினர். ஆனால் அதில் தங்கள் வாழ்க்கையை நடத்த போதிய பணம் கிடைக்காத சூழல் நிலவியது. வேறுவழியின்றி ஊருக்கே போன ஆதி வீட்டில் சம்மதம் வாங்கி மீண்டும் சென்னைக்கு வந்து எம்.பி.ஏ. படித்தார். 2012இல் ஹிப்ஹாப் தமிழன் ஆல்பத்தை ஜீவாவும் ஆதியும் தயாரிக்க, திங்க் மியூசிக் நிறுவனம் வெளியிட்டது. யூடியூபில் 10 லட்சத்துக்கும் மேற்பட்டவர்கள் இந்த ஆல்பத்தைப் பின்தொடர ‘ஹிப்ஹாப் தமிழன்’ என்கிற பெயர் பிரபலமானது.
# ஹிப்ஹாப் தமிழா

## திரை இசையில்

தற்செயலாக அனிருத்தை ஆதி சந்திக்க அதன்பிறகு, ஹிப்ஹாப் கலைஞராக ‘வணக்கம் சென்னை’ படத்தில் ‘சென்னை சிட்டி கேங்க்ஸ்டர்’ பாட்டு மூலம் திரைப்படத்தில் அறிமுகமானார் ஆதி. ‘ஆம்பள’ திரைப்படத்தில் இசையமைப்பாளராக சுந்தர். சி முதன்முதலில் வாய்ப்பு வழங்கினார். அந்தப் படம் பாடல்களுக்காக ஓரளவு பேசப்பட்டது. அதைத் தொடர்ந்து பல படங்களுக்கு இசையமைத்தனர். மீசைய முறுக்கு திரைப்படத்தின் வழியாக இயக்குநராகவும், கதா நாயகனாகவும் ஆதி அறிமுகமானார்.
# ஹிப்ஹாப் தமிழா

## இசைத்தொகுப்புகள்

### படமனை தொகுப்புகள்

| ஆண்டு | தொகுப்பு |  |
| --- | --- | --- |
| 2012 | *கிப்கொப் தமிழன்* |  |
| &nbsp;— | *உலகளாவியத் தமிழன்* | } |
# ஹிப்ஹாப் தமிழா

## இசைத்தொகுப்புகள்

### இசையமைப்பாளராக

| ஆண்டு | திரைப்படம் | குறிப்புகள் |  |
| --- | --- | --- | --- |
| 2015 | *ஆம்பள* |  |  |
| *இன்று நேற்று நாளை* |  |  |  |
| *தனி ஒருவன்* |  |  |  |
| 2016 | "அரண்மனை 2" |  |  |
| 2012 | "தப்பெல்லாம் தப்பே இல்லை" | *நான்* | விசய் ஆண்டனி |
| 2013 | "எதிர் நீச்சலடி" | *எதிர்நீச்சல்* | அனிருத் ரவிச்சந்திரன் |
| "சென்னை சிட்டி காங்க்ஸ்டா" | *வணக்கம் சென்னை* | அனிருத் ரவிச்சந்திரன் |  |
| 2014 | "பக்கம் வந்து" | *கத்தி* | அனிருத் ரவிச்சந்திரன் |
| 2015 | "பழகிக்களாம் மச்சி" | *ஆம்பள* | கிப்கொப் தமிழா |
| "யாய் யாய்..." | *ஆம்பள* | கிப்கொப் தமிழா |  |
| "இன்பம் பொங்கும் வெண்ணிலா (கலப்பிசை)" | *ஆம்பள* | ஹிப்ஹாப் தமிழா |  |
| "நாம் வாழ்ந்திடும்" | *வை ராஜா வை* | யுவன் சங்கர் ராஜா | } |
# ஜாண்டி ரோட்ஸ்

**ஜொன்டி ரோட்ஸ்** (*Jonty Rhodes*, பிறப்பு: சூலை 27 1969), தென்னாப்பிரிக்க அணியின் துடுப்பாட்டக்காரர். இவர் 52 தேர்வுத் துடுப்பாட்டப் போட்டிகளிலும் , 245 ஒருநாள் பன்னாட்டுத் துடுப்பாட்டப் போட்டிகளிலும் 168 முதல்தர துடுப்பாட்டப் போட்டிகளிலும், 371 ஏ-தர துடுப்பாட்டப் போட்டிகளிலும் கலந்து கொண்டுள்ளார். இவர் 1992 -2000 ஆண்டுகளில் , தென்னாப்பிரிக்க தேசிய அணி உறுப்பினராக தேர்வுத் துடுப்பாட்டப் போட்டிகளிலும், 1992 -2003 ஆண்டுகளில் ஒருநாள் பன்னாட்டுத் துடுப்பாட்டப் போட்டிகளிலும் பங்குகொண்டார்.  
ரோட்ஸ் தென்னாப்பிரிக்காவி்ல் உள்ள பைடர்மாரிட்ஸ்பர்க்கில் பிறந்தார். ஒரு வலதுகை மட்டையாளரான இவர், தன்னுடைய விரைவான ஓட்டத்திற்காக குறிப்பிடத்தக்கவராக இருக்கிறார், இருப்பினும் அவருடைய ஃபீல்டிங் திறனுக்காகவே குறிப்பிடப்படுபவராக இருக்கிறார், அதிலும் குறிப்பாக மைதான ஃபீல்டிங் மற்றும் தன்னுடைய பேக்வேர்ட் பாய்ண்டில் இருந்து பந்து எறிதலில் மிகவும் குறிப்பிடப்படவேண்டியவர். 2005 ஆம் ஆண்டு பிற்பகுதியில் கிரிக்இன்ஃபோ தயாரித்த ஒரு அறிக்கையில், 1999 ஆம் ஆண்டு கிரிக்கெட் உலகக் கோப்பையில் இருந்து எந்த ஒரு பீல்டரும் ஒருநாள் சர்வதேசப் போட்டியில் செய்த ரன் அவுட்களில், வெற்றிகரமான மூன்றாவது வீதத்தோடு அவர் ஒன்பதாவது இடத்தில் இருக்கிறார்.}  
அவருடைய விளையாட்டு வாழ்க்கையின்போது குளுக்கோஸ்டெர்ஷைர் கவுண்டி கிரிக்கெட் கிளப், குவாசுலு-நடால் மற்றும் நடால் ஆகியவற்றிற்காக முதல்-தர கிரிக்கெட் விளையாடியிருக்கிறார். ரோட்ஸ் 2000 ஆம் ஆண்டில் டெஸ்ட் கிரிக்கெட்டில் இருந்தும், 2003 ஆம் உலகக் கோப்பை போட்டியில் ஏற்பட்ட காயத்தினால் 2003 இல் ஒருநாள் கிரிக்கெட் போட்டியிலிருந்தும் ஓய்வுபெற்றார்.  
ரோட்ஸ் தென்னாப்பிரிக்க ஹாக்கி அணிக்காகவும் விளையாடியிருக்கிறார், அத்துடன் பார்சிலோனாவிற்குச் சென்ற 1992 ஆம் ஆண்டு ஒலிம்பிக் போட்டிக்கு சென்ற ஹாக்கி அணியிலும் தேர்ந்தெடுக்கப்பட்டார்; இருப்பினும், இந்த அணி போட்டிக்கு செல்ல தகுதிபெறவில்லை. அவர் 1996 ஆம் ஆண்டு ஒலிம்பிக்ஸில் சோதனைப் போட்டிகளில் விளையாட அழைக்கப்பட்டார் ஆனால் தொடை எலும்பு காயத்தினால் நீக்கப்பட்டார்.
# ஜாண்டி ரோட்ஸ்

## விளையாட்டு வாழ்க்கை சிறப்பம்சங்கள்

### டெஸ்ட் விளையாட்டு வாழ்க்கை

ரோட்ஸ் தன்னுடைய முதல் டெஸ்ட் கிரிக்கெட் போட்டியை 13 நவம்பர் 1992 இல் அவருடைய சொந்த நகரமான கிங்ஸ்மேட், டர்பனில் உள்ள மைதானத்தில் நடந்த "ஃபிரண்ஷிப் டூரில்" இந்தியாவிற்கு எதிராக தொடங்கினார், முதல் இன்னிங்ஸில் 41 ரன்களும் இரண்டாவது இன்னிங்ஸில் ஆட்டமிழக்காமல் 26 ரன்கள் எடுத்தார்.  
1993-1994 ஆம் பருவத்தின்போது மொராடுவாவில் ஸ்ரீலங்காவிற்கு எதிரான மூன்று போட்டிகள் கொண்ட தொடரின் முதல் போட்டியின்போது ரோட்ஸ் தனது முதலாவது சதத்தை அடித்தார். கடைசி நாள் மட்டையாட்டத்தில், கிளைவ் எக்ஸ்டீன் உடன் இணைந்து ரோட்ஸ் ஆட்டமிழக்காமல் எடுத்த 101 ரன்கள் ஆட்டத்தை சமநிலை அடையச்செய்து, அவ்வணியை காப்பாற்றியது. தென்னாப்பிரிக்கா இந்தத் தொடரின் இரண்டாவது ஆட்டத்தில் வெற்றிபெற்று மூன்றாவது ஆட்டத்தை சமன் செய்ததன் மூலம் தொடரை 1-0 என்ற அளவில் தொடரை வென்றது.  
தென்னாப்பிரிக்காவில் நடைபெற்ற 2003 ஆம் ஆண்டு உலகக் கோப்பை போட்டியில் விளையாடும் விதமாக டெஸ்ட் போட்டி கிரிக்கெட்டில் இருந்து ஓய்வுபெறுவதாக ரோட்ஸ் 2001 ஆம் ஆண்டில் அறிவித்தார். அவருடைய கடைசி டெஸ்ட் போட்டி 2000 ஆம் ஆண்டு ஆகஸ்ட் ஆறு இல் ஸ்ரீலங்காவிற்கு எதிராக கொழும்பு சிங்களீஸ் ஸ்போர்ட்ஸ் கிளப் மைதானத்தில் நடந்தது. அதில் ரோட்ஸ் இரண்டு இன்னிங்ஸிலும் 21 மற்றும் 54 ரன்கள் எடுத்திருந்தார். ஸ்ரீலங்கா இந்தப் போட்டியை ஆறு விக்கெட்டுகள் வித்தியாசத்தில் வென்றது.